Diari Oficial de la Generalitat Valenciana


Sumari del DOGV 4505, del 22-05-2003 (2003/5453)

Notificació de la resolució del recurs d'alçada de l'expedient n.º de referència interna R-232/02, a Francisco Goberna Ortiz (CLEOP, SA).
-----------------------------------------------------------------------------------------------------------------------------------------

### Dades del document

Número de DOGV
:   4505

Data del DOGV
:   22-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5453


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada de l'expedient n.º de referència interna R-232/02, a Francisco Goberna Ortiz (CLEOP, SA). [2003/5453]
  
De conformitat amb el que establix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es procedix a notificar al senyor Francisco Goberna Ortiz (CLEOP, SA), c/ Serpis, 68-1a (46977 València), la Resolució del recurs d'alçada dictada pel director general d'Arquitectura i Habitatge amb data 17 de desembre de 2002, i amb el número de referència interna R-232/02.
  
Resolució
  
«Examinat el recurs d'alçada presentat pel senyor Francisco Goberna Ortiz en nom i representació de la mercantil CLEOP, SA, contra la Resolució del Servici Territorial d'Arquitectura i Habitatge de València, en l'expedient VIVI/040501/616.
  
Antecedents de fet
  
Primer
  
Per part del senyor Carlos Gracias Schnider, en qualitat de president de la comunitat de propietaris de l'immoble de protecció oficial de promoció pública situat a València, c/ dels Soguers núm. 24, es va presentar l'escrit de denúncia davant del Servici Territorial d'Arquitectura i Habitatge de València per deficiències constructives en el mencionat edifici, i es va enviar un pèrit del dit organisme el qual va emetre el corresponent informe pericial, i s'acordà la incoació de l'expedient sancionador contra la promotora CLEOP, SA, i contra la constructora Ajuntament de València, amb trasllat del corresponent plec de càrrecs.
  
Segon
  
Per part de l'instructor de l'expedient sancionador es va dictar la proposta de resolució en què, una vegada que s'ha entés provada la comissió d'una infracció molt greu de l'article 6.10 de la Llei 1/1997, de 21 de febrer, de la Generalitat Valenciana, per la constructora CLEOP, SA, proposava la imposició a esta d'una multa de 4.210 euros, així com l'orde de reparació de les deficiències constructives a la mencionada mercantil i a l'Ajuntament de València.
  
Tercer
  
El cap del Servici Territorial d'Arquitectura i Habitatge va dictar resolució en què, una vegada s'han que mantingut els fonaments de dret de la proposta, va acordar la imposició d'una sanció de 4.210 euros a CLEOP, SA, així com l'orde de realització de les obres a la dita constructora i a la promotora mencionada.
  
Quart
  
Contra la dita resolució interposa recurs d'alçada el senyor Francisco Goberna Ortiz en nom i representació de la mercantil CLEOP, SA, amb les al·legacions que consten en este, i que es donen per reproduïdes en nom de la brevetat.
  
Fonaments de dret
  
Primer
  
Esta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que establix el Decret 210/2001, de 18 de desembre, del Govern Valencià (DOGV núm. 4.165, de 10 de gener).
  
Segon
  
El que disposen els articles 107, 110, 114 i 115, de la LRJAP i PAC, de la Llei 30/1992, de 26 de novembre, de RJAP i PAC, quant a l'admissió i tramitació del recurs.
  
Tercer
  
Pel que fa a la prescripció que s'al·lega, no ha transcorregut el termini de cinc anys que establix l'article 16 de la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, ja que la data de qualificació definitiva és de 20 de febrer de 1997 i la presentació de la denúncia és de 24 de setembre del 2001, no havent produït en conseqüència la prescripció.
  
Pel que fa a la caducitat de l'expedient per transcurs de més de dos mesos entre la data d'iniciació del procediment i la notificació a l'imputat, segons l'article 6.2 del Reial Decret 1.398/93, de 3 d'agost, tampoc procedix la seua estimació ja que es va incoar l'expedient amb data 28 de febrer de 2002, i es va notificar a CLEOP, SA, el 12 de març del mateix any.
  
Quart
  
Quant al fons de l'assumpte, consta en l'expedient l'informe del pèrit del Servici Territorial d'Arquitectura i Habitatge amb data 10 de desembre de 2001, en el qual una vegada efectuada la inspecció i observades les deficiències, ja que el dit pèrit és especialista en temes constructius, es determina en el mateix que estes són de caràcter greu i de responsabilitat del constructor per la seua tipologia, i s'establixen les deficiències següents:
  
«Diverses fissures en paraments verticals dels habitatges núm. 1, 2, 3, 5 i 6.
  
Despreniment de sòcols i de peces del banc de la cuina al costat dels fogons i la pica en l'habitatge núm. 3.
  
Humitats degudes a condensacions en dormitori de la part de la façanada principal en l'habitatge núm. 3.
  
Juntes obertes en el paviment de terratzo de l'habitatge núm. 6.
  
Filtracions per la coberta que produixen humitats en interior dels habitatges situats en la planta d'àtics.
  
En el terrat de l'edifici s'observa l'obertura de la part superior dels sòcols en les unions dels ampits de la caixa de l'escala etc. Fissuracions en els ampits del terrat?.
  
Pel que es produïx la tipificació de la infracció imputada de l'article 6.10 de la Llei 1/1997, de 21 de febrer, de la Generalitat Valenciana, i es procedix la desestimació del recurs i la confirmació de la resolució del Servici Territorial d'Arquitectura i Habitatge de València.
  
Vists la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat pel senyor Francisco Goberna Ortiz en nom i representació de la mercantil CLEOP, SA, contra la Resolució del Servici Territorial d'Arquitectura i Habitatge de València, amb data 28 de juny de 2002, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des del dia següent de la notificació d'esta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú?.
  
València, 17 de desembre de 2002. El director general d'Arquitectura i Habitatge: José María García Zarco.